Case ID: 1117114
Sentence 0: İşin halları:Məhkəmənin hökmünə əsasən Məhkum ona görə təqsirli bilinib məhkum edilmişdir ki, digər şəxslərlə qabaqcadan əlbir olan bir qrup şəxs halında xx xxxxxxxx 2017-ci il tarixdə Samux rayonunda məlum olmayan başqa mənbədən satış məqsədi ilə qanunsuz olaraq, külli miqdarda, yəni 3.650,0 qram çəkidə çətənə (kannabis) bitkisindən kustar üsulla hazırlanmış narkotik vasitə olan qurudulmuş marixuananı əldə edib saxlamış və daşıyaraq, Bakı şəhərinə gətirmiş, xx xxxxxxxx 2017-ci il tarixdə, saat 06:00 radələrində ünvan 2 ünvanının qarşısında həmin narkotik vasitəni satmaq niyyəti ilə daşıyarkən, Nərimanov rayon Polis İdarəsinin PPXB-nin əməkdaşları tərəfindən saxlanılaraq, Nərimanov rayon Polis İdarəsinə gətirilmiş və orada onun əlində olan çantanın içərisindən üç ədəd polietilen torbalarda ayrı-ayrılıqda təmiz çəkiləri 1.145,0 qram, 1.520,0 qram və 985,0 qram, ümumilikdə çəkisi isə 3.650,0 qram olan külli miqdarda çətənə (kannabis) bitkisindən kustar üsulla hazırlanmış narkotik vasitə qurudulmuş marixuana aşkar edilərək, götürülmüşdür.